Vikan hefur rokið áfram og alltaf er nóg að gera . Það er í raun ekkert annað en stærð blaðsins sem takmarkar það sem má vera með í þessari frásögn en endilega skrifið og skreytið eins og ykkur er best lagið . Svo kemur barnið með sitt kort í skólann og við plöstum það og geymum það einhversstaðar þar sem það er sýnilegt öllum og barnið hefur skemmtilega leið til að segja frá sér og sínum . Við setjum svo fljótlega karton í hólfin og smá skýringar með ( sérstaklega fyrir þá sem ekki geta kíkt á síðuna ) og vonum að þessu verði vel tekið . Krummalögin eru komin ofarlega á sönglagalistann , Krummi sat í klettagjá og sá sem sat á skjánum og líka sá sem krunkar úti . Við á Læk ætlum að vera með smá söngatriði í söngstundinn á degi íslenskrar tungu svo ef þið eigið stakan svartan sokk þá má hann koma með á mánudaginn og verður notaður sem handbrúða . Við ákváðum svo bara að kúra okkur inni í gær og í dag af því það var svo kallt . Horfðum á Pétur og Brand í sjónvarpinu og vorum bara slök . Í morgunn var svo söngstund með gítarundirleik á sínum stað og svo var tekin danssveifla í hádeginu . Annars er allt gott og við þökkum fyrir vikuna og góða helgi !